《壬辰九月二十二日再入讲筵进讲得诗三首 其一》
明代·林文俊

蓬莱殿阁隔尘嚣，云捲珠帘讲幄高。扇影开时瞻御座，炉烟飞处簇宫袍。

横经未觉天颜远，问道应忘玉体劳。身际明时叨侍从，犹惭无术补秋毫。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。